Bybelskool » Markus 9:2-29 – Vir die een wat glo, kan alles
Tags: Berg van verheerliking, Geloof
Feb 19, 2010 at 11:35 | #
Vandag spreek tot my persoonlik; As ek na Jesus kyk, bid Hy altyd voordat Hy n pad moet loop, die Dissipels het nie gebid voordat hulle die seuntjie probeer gesond maak nie, hulle het op eie krag dit probeer doen – en kon dit nie reg kry nie. Hoeveel besluite maak ek nie daagliks sonder om daaroor te bid nie, en dus op my eie krag staatmaak. Week 4 gaan vir my tot dusver oor geloof, of eerder ongeloof. Ek sien dit as n vorm van ongeloof om nie afhanklik van God te wees in dit wat ek daagliks doen nie.
Baie dankie vir die tyd wat jy in hierdie bybelstudie insit, ek geniet dit gate uit. Lekker naweek Tot U Koninkryk: Openbaring#78: Openbaring 14: Die wynoes sal ingesamel word
Openbaring#78: Openbaring 14: Die wynoes sal ingesamel word
Hierdie metafoor van die afsny van die druiwetrosse wat ryp geword en in die parskuip getrap word, spreek van die oordeel oor die goddelose nasies van die aarde.
Op 14: Die wynoes word ingesamel: Hierdie skrywe
Die wynoes word ingesamel (Op 14: 17-20)
(Rev 14:18) en ‘n ander engel wat mag oor die vuur gehad het, het uit die altaar uitgekom en met ‘n groot stem geroep na hom wat die skerp sekel het, en gesê: Slaan jou skerp sekel in en samel die trosse van die wingerdstok van die aarde in, want sy druiwe het ryp geword.Rev 14:19 En die engel het sy sekel oor die aarde laat gaan en die wingerdstok van die aarde afgeoes en dit gegooi in die groot parskuip van die grimmigheid van God.
Die profeet Jesaja beskrywe dit so: Ek het die pers alleen getrap, en van die volke was niemand by My nie; en Ek het hulle getrap in my toorn en hulle vertrap in my grimmigheid, sodat hulle lewensap op my klere gespat en Ek my hele gewaad bevlek het. Want die dag van wraak was in my hart, en die jaar van my verlossing het gekom. En Ek het uitgekyk, maar daar was geen helper nie; en Ek het My verbaas, maar daar was niemand wat ondersteun nie. Toe het my arm My gehelp en my grimmigheid het My ondersteun. En Ek het volke vertrap in my toorn en hulle dronk gemaak in my grimmigheid; en Ek het hulle lewensap op die aarde laat afloop (Jes. 63:3-6).
Baie volkere sal die oordeel van die 7 wraakskale wat nou gaan volg, moet deurmaak.
Nie net word die druiwe afgeoes vir die oordeel van die parskuip nie, maar saam daarmee word die wingerdstok ook afgeoes – sodat dit geen verdere vrugte kan voortbring nie.
Die nasies word hier beskryf as druiwe wat ryp geword het, en wat in die parskuip van God se toorn stukkend getrap sal word, sodat hulle bloed ŉ dik stroom in die dal van beslissing buite Jerusalem sal loop.
Die trap van die parskuip sal buite die stad Jerusalem plaasvind (vers 20).
Die Kidronvallei buite die stad Jerusalem word ook die dal van Jósafat genoem (Joël 3:12,14).
In dié dag sal die Here daarna soek om die nasies wat teen Jerusalem aankom te verdelg (Sag. 12:9).
In dié dag sal die rouklag groot wees in Jerusalem, soos die rouklag van Hadad-Rimmon in die laagte van Megiddo (Sag. 12:11).
Hierdie oordeel word ook beskrywe in Sagaria 14:1-4.
Die nasies het hulle versamel op die plek wat in Hebreeus genoem word Armagéddon (Op. 16:16).
Miljoene en miljoene mense onder die mag van die Antichris sal bymekaar kom in die land Israel in die laaste dae (Op. 16:12-16).
Die bloed, die lewensap van die goddelose, Antichristelike nasies, sal in die dag 200 myl ver vloei.
En die parskuip is buitekant die stad getrap en die bloed het uit die parskuip gekom tot aan die tooms van perde, tweehonderd myl ver (vers 20).
Die bloed gaan byna drie- honderd-en-twintig kilometer ver vloei en so hoog as een-en-ŉ-half meter.
Die verskyning van Jesus Christus uit die hemel gaan ŉ geweldige oorlog ontketen (Op. 19:11-21), met die gevolg daar gaan ontsettend baie bloed vloei dáárdie dag, ŉ dag enig aan die Here bekend, wanneer die slag van Armagéddon en die nasies gaan plaasvind.
Die insameling van die trosse van die wingerdstok, en die wingerdstok, volbring die grimmigheid van God, omdat die oordeel oor die nasies volbring is.
Die groot parskuip is getrap.
Die wynoes volbring Armagéddon.
Volgende: Openbaring 15: Gebeure in die hemel VOOR die uitstorting van die wraakskale: Lees hier